
Text rozhodnutia
Súd: Krajský súd Bratislava Spisová značka: 7Sa/111/2018 Identifikačné číslo súdneho spisu: 1018201773 Dátum vydania rozhodnutia: 17. 04. 2019 Meno a priezvisko sudcu, VSÚ: JUDr. Beata Jurgošová ECLI: ECLI:SK:KSBA:2019:1018201773.1 Uznesenie Krajský súd v Bratislave v právnej veci žalobkyne: Krajská prokuratúra Bratislava, Vajnorská 47, 812 56 Bratislava, v zastúpení krajskej prokurátorky JUDr. Ivety Kopčovej, proti žalovanej: Sociálna poisťovňa, ústredie, Ul. 29. augusta 8 - 10, 813 63 Bratislava, za účasti ďalšieho účastníka konania: O.. I. G., O.. N. XXXX, XXX XX S. D. H., o správnej žalobe, takto r o z h o d o l : Krajský súd v Bratislave p o s t u p u j e vec miestne príslušnému Krajskému súdu v Prešove. o d ô v o d n e n i e : 1. Dňa 12.12.2018 bola na Krajský súd v Bratislave (ďalej aj ako „tunajší súd“) osobne podaná všeobecná správna žaloba podľa § 178 ods. 2 v spojení s § 45 ods. 1 zákona č. 162/2015 Z. z. Správny súdny poriadok (ďalej len „SSP“), ktorou sa žalobkyňa domáhala preskúmania zákonnosti rozhodnutia žalovanej číslo 45055-3/2017-BA zo dňa 28.11.2017. 2. Dopytom na Krajský súd Prešov tunajší súd zistil, že na Krajskom súde v Prešove evidujú správnu žalobu pod sp. zn. 2Sa/30/2018 - žalobkyňa O.. I. G., N. O.. N. XXXX, XXX XX S. D. H., v konaní o správnej žalobe proti rozhodnutiam Sociálnej poisťovne, ústredie, Bratislava, č. 45055-3/2017-BA zo dňa 28.11.2017, Sociálnej poisťovne, pobočka Vranov nad Topľou č. 15186-5/2017-VT zo dňa 02.05.2017, Ministerstva práce, sociálnych vecí a rodiny SR, sekcie sociálneho poistenia, dôchodkového sporenia, odboru výberu poistného, č. 16141/2018-M-OVP, 33363/2018 zo dňa 09.07.2018, Ministra práce sociálnych vecí a rodiny SR č. 17811/2018-M-OSL zo dňa 05.10.2018 (č. l. 55 a 56 spisu). 3. Podľa § 9 ods. 1 SSP konanie sa uskutočňuje na tom správnom súde, ktorý je vecne, miestne a kauzálne príslušný. Príslušnosť sa určuje podľa okolností existujúcich v čase začatia konania a trvá až do jeho skončenia. 4. Podľa § 10 SSP na konanie a rozhodovanie v správnom súdnictve sú vecne príslušné krajské súdy, ak tento zákon neustanovuje inak. 5. Podľa § 13 ods. 3 SSP, v konaní o správnej žalobe proti rozhodnutiam o poskytovaní právnej pomoci podľa osobitného predpisu, v konaniach podľa § 6 ods. 2 písm. c) a d) a na konanie o vykonateľnosti rozhodnutí cudzích orgánov verejnej správy je miestne príslušný krajský súd, v ktorého obvode má žalobca adresu trvalého pobytu, miesto podnikania alebo sídlo; ak takého súdu niet a žalobcom je fyzická osoba, je miestne príslušný krajský súd, v ktorého obvode sa fyzická osoba zdržuje. 6. Podľa § 13 ods. 4 SSP, ak preskúmanie zákonnosti rozhodnutia orgánu verejnej správy alebo opatrenia orgánu verejnej správy je už predmetom konania podľa § 6 ods. 2 písm. c) a d), na konanie o správnej žalobe prokurátora je miestne príslušný súd podľa odseku 3. 7. Ustanovenie § 13 ods. 4 SSP upravuje miestnu príslušnosť krajského súdu na podanie žaloby prokurátorom tak, že v prípade, ak preskúmanie zákonnosti správneho rozhodnutia bolo už predmetom konania začatého na krajskom súde, príslušnom podľa všeobecného súdu účastníka, aj na konanie o žalobe prokurátora je príslušný tento krajský súd. Preto ak preskúmanie zákonnosti rozhodnutia orgánu verejnej správy alebo opatrenia orgánu verejnej správy je už predmetom konania podľa § 6 ods. 2 písm. c) a d) SSP (konanie o správnej žalobe v sociálnych veciach a konanie o správnej žalobe vo veciach azylu, zaistenia a administratívneho vyhostenia), na konanie o správnej žalobe prokurátora je miestne príslušný súd podľa odseku 3, teda krajský súd, v ktorého obvode má žalobca adresu trvalého pobytu, miesto podnikania alebo sídlo; ak takého súdu niet a žalobcom je fyzická osoba, je miestne príslušný krajský súd, v ktorého obvode sa fyzická osoba zdržuje. 8. Z dopytu na Krajský súd v Prešove je bez pochybností zrejmé, že na Krajskom súde v Prešove je vedené konanie vo veci žalobkyne O.. I. G., N. O..N. XXXX, XXX XX S. D. H., proti žalovanej Sociálna poisťovňa, ústredie, so sídlom Ul. 29. augusta 8 - 10, 813 63 Bratislava, o žalobe proti rozhodnutiu žalovanej č. 45055-3/2017-BA zo dňa 28.11.2017. Nakoľko preskúmanie zákonnosti rozhodnutia orgánu verejnej správy (t.j. rozhodnutia Sociálnej poisťovne ústredie číslo 45055-3/2017-BA zo dňa 28.11.2017) je už predmetom konania podľa § 6 ods. 2 písm. c) SSP na Krajskom súde v Prešove pod sp. zn. 2Sa/30/2018, na konanie o správnej žalobe prokurátora je podľa názoru Krajského súdu v Bratislave, v zmysle ust. § 13 ods. 4 v spojení s ust. § 13 ods. 3 SSP, miestne príslušný Krajský súd v Prešove. 9. Podľa § 18 ods. 2 prvá veta SSP, ak správny súd zistí, že nie je vecne, miestne alebo kauzálne príslušný, postúpi vec uznesením príslušnému správnemu súdu. 10. Z vyššie uvedených dôvodov a s poukazom na citované zákonné ustanovenia Krajský súd v Bratislave rozhodol tak, ako je uvedené vo výrokovej časti tohto uznesenia. Poučenie: Proti tomuto uzneseniu nie je prípustná kasačná sťažnosť [§ 439 ods. 2 písm. d) SSP].

